Tiener vas vir moord op tante | Maroela Media
'n Tienerseun het vandeesweek in die Smithfield-landdroshof in die Vrystaat verskyn in verband met die moord op sy tannie.
Brig. Motansi Makhele, woordvoerder van die polisie, sê in 'n verklaring die 15-jarige seun het Donderdag in die hof verskyn vir 'n formele borgtogaansoek. Die aansoek is egter van die hand gewys.
Volgens Makhele het nooddienswerkers die vrou Maandag langs 'n pad in die Smithfield-distrik aangetref.
Sy en die verdagte het na bewering vroeër 'n woordewisseling oor 'n familie-aangeleentheid gehad, waarna die tiener haar aangerand het. Daar word vermoed dat sy op pad werk toe inmekaargesak het. Sy is later in 'n hospitaal oorlede.
Die seun sal weer op 21 November op aanklag van moord in die hof verskyn. Hy bly in aanhouding. Die naam van die verdagte word in dié stadium weens sy ouderdom en verwantskap met die oorledene weerhou.
moord Smithfield Vrystaat
Hy was nie te jonk toe hy haar aangerand het nie, hy behoort nou soos die groot "man" behandel te word wat hy dink hy is.
Laat die klein wetter vir baie jare agter tralies beland… hoe langer hierdie korrupte ANC aan bewind bly, hoe meer lees mens van jong kinders wat roof, moor, aanrand en letterlik daarmee wegkom – miskien 'n raps oor die kneukels deur die regter of magistraat, maar die bedorwe brokkies steur hulle gewoonlik hoogwaai daaraan…
Miskien moet mens net eers weet wat is die feite van die saak voor mens besluit hy is skuldig. Mens maak nie sommer net iemand dood nie. Dit kan jare se sielkundige marteling ook wees wat hier betrokke is.